Poftiți Cronica!
Drag cititor,
am fost despărțiți prea mult timp.
În sfârșit, lumea bună londoneză s-a întors,
iar această autoare, așijderea.
Ce bine e acasă!
Fără îndoială.
Cum sezonul stă să înceapă,
întrebarea de pe buzele tuturor e,
firește, care fragedă debutantă
va străluci cel mai tare?
Ansamblul din acest an arată cu adevărat spectaculos.
Despre superba dră Malhotra se spune că e o adevărată partidă.
Despre dra Stowell se spune
că e o tânără cu o educație desăvârșită.
Blânda și rezervata domnișoară Hartigan
va fi cu siguranță pe placul pețitorilor nobili.
Dra Kenworthy e o apariție binevenită, plină de încredere și carismă.
Mai e și dra Barragan, care nu are cum să nu-ți sară în ochi.
Mi-a scris numele!
Se pare că afacerea ta prosperă.
Ca și a dv.
Și să nu uităm,
în caz că avem nevoie de puțin antren,
că o altă fată din familia Bridgerton va debuta anul acesta.
Nu aud nimic.
Știe că tragem cu urechea. Sunt sigură că e bine.
Ca tine anul trecut?
Nu e anul trecut.
- Francesca e… - Foarte tăcută.
O fi amuțit-o frumusețea acelei pene uriașe.
- Abia aștept să port și eu una. - O fi înghițit pana.
- Nu suntem gata de plecare? - Putem ajuta cu ceva?
Puteți să rugați persoana care cântă la pian să înceteze, ca să aud?
Pot încerca, dar nu cumva e chiar…
Cine mai cântă la pian în casa asta?
- Eu nu, cu siguranță. - Francesca?
Aici erai! Draga mea…
Francesca…
- Francesca! - Nu e nevoie să țipi.
Lecțiile de pian din Bath au dat roade. Ești chiar pricepută.
- Am stat la ușa ta toată dimineața! - M-am trezit devreme.
M-am îmbrăcat. Am mâncat în grădină. E o zi ca oricare alta. Mergem?
N-avem de ce să ne îngrijorăm, nu?
Îți dai seama ce cânta, nu? Marș funebru de Mozart.
Vai de mine!
Lăsând la o parte debutantele,
mai e și întrebarea care gentilom se va dovedi
premiul sezonului,
căci tinerele noastre vor avea nevoie de cineva elegant și arătos
pe care să-l ia în cătare.
Oricare va fi perechea anului,
să sperăm că va reuși să ne aprindă întrucâtva imaginația.
- De ce chicotesc toate? - Parcă ar fi văzut un armăsar.
- Nu cumva e… - Colin?
Familie dragă!
Iertare! Am zăbovit din pricina atâtor prezentări.
Nu-mi urați bun-venit?
El…
Ești neschimbată…
Deoarece această autoare găsește plictisitor statu-quoul.
- Povestește-ne aventurile tale! - Da.
Ultima oară, ne-ai spus despre necazul din Mediterana
la primul mic-dejun.
Într-adevăr. Sub ce soare străin ai devenit așa de voinic?
Am fost pe ici, pe colo.
- N-o să vă plictisesc cu detaliile. - Cine ești?
- Chiar ești fratele nostru? - Aventura asta mi-a priit.
Învățăturile ei au fost de proporții.
Aș vrea și eu ceva de proporții.
Ce e?
Domnișoara Anne Hartigan,
prezentată de mama ei, onorabila Lady Hartigan.
Domnișoara Dolores Stowell.
Nu m-a plăcut defel.
Cu neputință. Ai fost fără cusur.
Dra Clara Livingston.
Vă aduc o răcoritoare, Maiestate?
Mai bine un sicriu. Plictisul de azi
mă va împinge în mormânt dintr-o clipă într-alta.
Domnișoara Alexandra Moore,
prezentată de mama ei, onorabila Lady Moore.
De când îți faci intrarea atât de nonșalant?
Tu de când porți atâtea volane?
E moda sezonului.
Domnișoara Natalie Green.
Prezentată de mama sa,
onorabila Lady Green.
E debutul tău, Francesca. Nu ți se pare palpitant?
Intrarea în societate poate însemna găsirea unui soț.
Ar fi plăcut să am casa mea.
Abia te-ai întors de la Bath și deja vrei să scapi de noi.
Mi-ar prinde bine puțină liniște, atât.
Dacă vrei liniște, mă tem că ceea ce va urma te va copleși.
Până și Daphne…
Mamă, nu te frământa!
Pe lângă agitația din casa noastră, sezonul va fi floare la ureche.
Domnișoara Francesca Bridgerton, prezentată de mama ei,
onorabila văduvă Lady Bridgerton.
O altă domnișoară Bridgerton, Maiestate. Familia Bridgerton v-a adus noroc.
Domnișoara Winifred Barragan,
prezentată de mama ei, onorabila baroneasă Barragan.
Fără îndoială, nunta noastră a fost mult mai frumoasă decât a voastră.
Ba a fost foarte reușită.
Miresele mai coapte sunt mai ușor de impresionat.
Dacă vrei, mă însor cu tine și a doua oară.
Și a treia oară. De câte ori e nevoie ca să fii fericită.
Și să risipim banii răposatei mătuși Petunia, dle Dankworth?
Slavă Domnului că a murit mătușa!
La țanc pentru luna de miere.
Îmi plăcea mătușa Petunia.
Firește. Era o fată bătrână plictisitoare care citea întruna.
Nu era plictisitoare. Nu vă avea la inimă, atât.
Ajunge!
Azi revenim în societate cu capul sus,
cu finanțele puse la punct și fără un bărbat care să ne dea ordine.
Să ne bucurăm de această zi!
Dacă îmi permiteți să spun ce cred…
Mereu o faci, Varley.
Cu tot respectul pentru răposata mătușă Petunia,
oare va crede lumea că o fată bătrână
care n-avea nici măcar o căruță cu măgari putea să vă lase o avere?
Pentru Dumnezeu! Nimeni din Londra nu știe cum trăia.
Din câte știu ei, poate dosea ulcioare cu monede sub podea.
Chipul hâd al adevărului se ivește mereu.
Dar ce știu eu…
Iată-te! Înțeleg ai terminat cu reveriile?
Da. Mergem?
Unde e?
A nu alege un diamant la prezentare e una,
dar să nu apară la o serbare dată în onoarea ei
e cu totul altceva.
Fetele noastre au lăsat atât de mult de dorit azi-dimineață?
Par destul de… absorbite.
V-ați întors în oraș dintr-un motiv anume?
Căutați ceva? Sau pe cineva?
Dacă mă întrebați dacă vreau să mă însor, răspunsul v-ar putea dezamăgi.
Totuși, călătoriile mele m-au învățat
să mă aștept mereu la surprize.
Ia te uită!
Penelope Featherington, iar într-o rochie de culoarea…
- Cressida! - Eloise!
Te-am căutat peste tot.
Și eu pe tine.
Mergem să luăm niște limonadă?
Minunată idee! Sunt foarte însetată.
Nu e plăcut că nu mai suntem la țară?
Atâta curent și pustietate…
Știi că alții îi spun „aer curat”?
Da. Noua noastră prietenie a fost o surpriză plăcută.
Dar tot la Londra mă simt ca acasă. Iar sezonul va fi mai bun cu tine alături.
Firește.
Visez la viitorul meu soț de când eram mică.
Ar trebui să fie chipeș, romantic, inteligent.
Și, firește, bine-crescut și înalt.
Eu mi-am imaginat că scrie poezii. Dar, mai presus de orice,
vreau să simt că mă topesc doar privindu-l.
Și tu, dră Francesca?
Pe cineva…
cumsecade, cred.
Asta e limpede. Cineva hain nu e de dorit.
Nu. Firește că nu!
Ați venit din luna de miere de o săptămână și fiul meu deja te-a lăsat singură.
Teancul de documente al lui Anthony a ajuns aproape de tavan.
- Poate va isprăvi până la primul bal. - Să sperăm!
Cu două surori în societate în acest sezon, munca abia a început.
Pare destul de calmă și practică, nu?
Așa e, dar simțul practic e opusul iubirii.
Abia aștept să văd cum se va descurca.
Și Eloise?
Nu înțeleg această nouă prietenie.
Atât am încercat s-o ajut sezonul trecut,
încât era să-i pricinuiesc surghiunul.
Prin urmare, nu mă mai amestec.
Deocamdată.
Îți cunoști foarte bine copiii.
- Sper să fiu o vicontesă la fel de bună. - Vei fi și mai bună.
Și iartă-mă! Mă voi muta imediat ce voi găsi o casă nouă.
E complicat să ai două fete în societate în același timp.
Nu-ți face griji!
În India, mamele stau cu copiii mult după nunta acestora.
Mă bucur să te am aproape.
Lady Bridgerton!
- Da. - Da. Vai de mine!
- Îți place serbarea de azi? - Nespus.
Deși se remarcă absența reginei.
Da.
Intuiția ei a dat greș sezonul trecut și pesemne se simte întrucâtva reticentă.
Dar, firește, totul s-a rezolvat până la urmă.
Nu mi-aș face griji.
Spune-le asta și celorlalte mame!
Călătoriile mele? Nici n-aș ști de unde să încep să vă povestesc.
Dacă aș face-o, ați leșina.
Și ar fi inacceptabil.
De ce carnetele voastre de dans
nu sunt pline de pretendenți?
Sunteți niște boboci în floare.
Fiecare dintre voi.
Poveștile mele din străinătate nu-s demne de un auditoriu neprihănit.
Dacă v-aș spune chiar și cea mai mică aventură,
ar trebui să ne căsătorim.
Ce adunare de domnițe frumoase!
Bărbații se vor bate pe voi.
N-aș avea nicio șansă.
Ne-am trezit că fugise în toiul nopții.
Nu a luat nici măcar panoplia. Sau pe mine.
Să sperăm că următorul așa-zis Lord Featherington are mai multe scrupule.
Sau hoția e o trăsătură de familie?
Nu vor mai exista pretendenți,
căci ultimul Lord Featherington
a lăsat averea moștenire fetelor mele.
Îndată ce una dintre ele va avea un fiu.
Da?
Luăm niște răcoritoare? Poate ceva mai tare?
Pen, mă bucur să te văd.
- Da? - Firește. Parcă am lipsit ani, nu luni.
Multe s-au schimbat între timp.
Foarte multe, știu, dar era la modă la Paris.
Arăți distins, dar mereu ai arătat așa.
La urma urmei, sunt doar haine.
Dar alte lucruri par să se fi schimbat fundamental.
Mă înșel sau Eloise merge braț la braț cu Cressida Cowper?
Cum ai spus, uneori timpul trece repede.
De ce nu ne-ai zis că una dintre noi va fi Lady Featherington?
Ce rost are să vă spun vreuneia să zămisliți un fiu?
Sunteți măritate. Trebuie să-i spui brutarului să facă pâine?
Unul dintre fiii noștri va fi Lord Featherington,
una dintre noi, doar mama lui.
Crezi că iei parte la cursa asta? Unde ți-e soțul?
Când voi fi mama moștenitorului,
mai întâi voi arunca toate cărțile prăfuite.
După ce scap de draperiile oribile ale mamei.
Nicio grijă! Te las să-ți ții cărțile la garderobă.
Care va fi goală, căci cine va vrea să vă viziteze?
Niciuna nu va moșteni nimic dacă nu vă duceți acasă, la treabă.
Nu putem mânca un desert la tine întâi? Bucătarul tău e mult mai bun.
E vina voastră că v-ați măritat cu oameni de rând. Fuguța!
Să sperăm că nu se grăbesc.
Mă bucur să știu că vei fi mereu aici ca să ai grijă de mine.
M-am săturat de culorile acide.
Da, îți strepezesc dinții.
Dar ce a pricinuit această dorință neașteptată de schimbare?
Nu mai pot locui acasă.
După chinul de a trăi sub papucul mamei, a sta cu surorile…
A trăi fie la mila celei mai crude ființe, fie a celei mai netoate…
E musai să-mi iau un soț.
E timpul.
Am înțeles.
Domnița se gândește la un pețitor anume?
Vreau să fiu practică.
Cineva cumsecade,
care îmi respectă intimitatea, din motive evidente.
Atunci, vă trebuie o nouă înfățișare.
Poate ceva care se poartă la Paris?
- Îmi place. De unde e? - L-am luat din Marsilia.
Parfumul e de la Paris?
Ce cărți de joc minunate! Scrie în spaniolă?
- Ai vizitat și Franța, și Spania? - Partitura mea e italiană.
Câte orașe ai vizitat în patru luni?
Am pierdut numărătoarea.
Nu! Nu aici. Afară, unde nu vede mama.
Francesca, unde e sora ta?
Eloise, e timpul să mergem la croitoreasă!
De ce nu putem fi punctuali?
Un cadou pentru tine, mamă.
Mulțumesc.
E încântător.
Cu adevărat.
Vai, chiar am întârziat. Francesca!
Eloise!
Eloise, chiar te grăbești la croitoreasă?
Am ceva pentru tine.
- Iat-o! - E o carte.
- Un text rar despre drepturile… - Citesc altceva.
- Se numește Emma. - Un roman?
Nu-ți plăceau fanteziile siropoase.
Mi s-au schimbat gusturile.
Fantezii siropoase sunt scrierile despre cum femeile pot reuși singure.
Cartea asta e plină de haz și adevăruri, tribulațiile prieteniei…E mai realistă.
Ți s-au schimbat și gusturile privind prietenele?
Cressida m-a surprins vara asta. Doar ea s-a purtat frumos cu mine la țară.
Și Penelope?
Ne-am răcit, atât.
Whistledown aproape m-a distrus sezonul trecut.
Am pierdut lupta și m-am alăturat taberei câștigătoare.
Ca și tine, nu-i așa?
Sau ești cu adevărat un om nou?
Un bărbat nu-și spune secretele.
Ce viață singuratică!
MADAME DELACROIX CROITORIE
Poți să mă aștepți la trăsură, Rae?
Speram să ne vedem.
Chiar și când te ascundeai la țară astă-vară?
Nu știam dacă vrei să mă vezi.
Și pentru că te temeai că-ți dezvălui secretul.
Îți apreciez discreția.
Eloise, îmi pare tare rău pentru tot.
Fiindcă ai scris mizeriile alea sau fiindcă am aflat autoarea?
Încercam doar să te protejez…
Nu am nevoie de explicații.
Ți-am păstrat secretul tocmai fiindcă vreau să uit odată trecutul.
Acum tu ai viața ta, eu o am pe a mea.
Cu Cressida?
Chiar sunteți prietene?
Îți doresc numai bine, Penelope.
Vinul Madeira, dle.
Nu sunt omul care să refuze un păhărel după-amiaza,
dar cu ce ocazie bem?
Ca mulțumire că te-ai îngrijit de moșie în lipsa mea.
Am fost surprins că totul e în ordine.
Nu știu dacă să mă simt flatat sau jignit.
Poate ambele?
De fapt, mi-a plăcut să am un scop.
Acum, că te-ai întors, nu știu ce ar trebui să fac.
Mama are o listă de tinere pentru tine.
Frate, te rog, distrage-i atenția!
Iar pe tine te-am invitat ca să te felicit pentru multele admiratoare noi.
Asta nu mă bucură neapărat.
Domnilor, scuze că ați așteptat atât!
Afacerile merg bine.
Ne bucurăm. Bei un pahar cu noi?
Iertare! Treburile soției au întâietate.
Dl Dundas a venit să ne vadă, Will.
Dle Dundas, pot să vă ofer ceva de băut?
Nu, mulțumesc.
Nu stau mult. Bun, sunteți amândoi aici.
Dnă Mondrich, ți-o amintești pe strămătușa dumitale, Lady Kent?
Kent, da.
Ne-am întâlnit o dată când eram mică. O doamnă foarte rece.
Mă tem că acum e și mai rece.
A murit?
Ne-a lăsat ceva?
Nu v-a lăsat ceva.
I-a lăsat fiului dumitale, Nicholas, tot.
Deși ai mai mulți veri care-i sunt rude mai apropiate,
niciunul nu are fii.
Ca atare, Nicholas va fi următorul baron de Kent.
Poate chiar ar trebui să bem ceva.
Nu fugi! Te va auzi.
- Ignoră-i! - Nu pot.
Taci! Te va auzi.
Ce se întâmplă acolo nu poate fi la fel de important ca ceea ce facem aici.
Zămislim un moștenitor.
Știi…
că nu așa se zămislesc moștenitorii?
Trebuie să începem de undeva.
E prima săptămână ca vicontesă în noua mea casă.
Diseară e balul lui Lady Danbury. Trebuie să fac o impresie bună.
BALUL CELOR PATRU ANOTIMPURI
Vreau ceva diferit pentru seara asta.
Lady Danbury, iar te-ai întrecut pe tine însăți.
După cum știți, primul bal nu e o bagatelă.
Nu mă joc cu așa ceva.
Oare ce va scrie Whistledown în Cronică?
Sezonul a debutat cam anost.
Sunt sigură că va găsi sau va inventa ceva.
Mă scuzați, domnișoară! Nu v-am luat mantia.
Firește.
Nu cred că va fi nevoie.
La noi se holbează toți?
Sunt geloși, iubirea mea, căci acum ești a mea.
Nu la noi se holbează.
Vrea să-mi cheltuiască averea înainte s-o pot revendica!
E dreptul ei să poarte o culoare atât de melancolică.
I-am spus contesei că în țara mea, noi nu…
Dră Featherington, mă bucur să vă văd.
Ce rochie încântătoare!
La fel, milord.
Nu partea cu rochia, firește. Prima parte.
E o plăcere să vă văd pe toți în ținutele de seară
care nu sunt deloc rochii.
Chiar îți place să brodezi?
Firește. Se pot face atâtea cu ea!
De pildă?
Dacă tot m-ai întrebat,
cusătura tijă e mereu de încredere.
Cusătura rulată, de însăilare, cusătura lanț.
- Nodul franțuzesc, dacă ai destul curaj. - Întocmai!
Îmi place mult să citesc.
Poate prea mult. Mama spune mereu să mai las cărțile.
Nu că lectura ar fi ceva greșit, firește.
Nu pricep obiecțiile ei. Vouă vă place?
Cusătura pană, cusătura muscă.
Cusătura margaretă.
Dră Eloise, care e preferata ta?
Poftim? Cusătura schimbătoare.
Nu o știu.
E cea care schimbă subiectul conversației cu altceva în afară de broderie.
O glumă…
Ce inteligent!
- Poate că… - Eu…
Iertare! Vă rog, continuați! Ce spuneați, Lord Barnell?
Voiam să spun că poate ar trebui să plecăm,
ca să nu-i dăm lui Lady Whistledown un subiect pentru Cronică.
Și fata aceea cine e?
Fata aceea, Maiestate, e dra Penelope Featherington.
E al treilea ei sezon.
Dar sunt debutante mai impresionante
care ar merita favorurile voastre.
Și de ce le-aș acorda favorurile mele?
Mamele sunt destul de neliniștite,
fiindcă încă nu ați ales un diamant.
Un diamant e prețios tocmai pentru că e rar.
După singurul Bal al Diamantului, mamele așteaptă un diamant în fiecare an.
Am dat și Balul Zebrei. Se așteaptă la o zebră nouă în fiecare an?
Aveți dreptate. Ați numit o singură dată un diamant.
Cred că Lady Whistledown a fost cea care a numit diamantul în primul an.
Câtă dreptate a avut cu ducesa!
Dră Francesca, spuneți-ne, ce hobby-uri aveți?
Cânt la pian.
Splendid!
Și celelalte interese?
Pianul îmi ocupă o mare parte din timp.
Lord Fife v-a întrebat cine sunteți dincolo de hobby-uri.
Da. Ce dorințe aveți?
Ce disprețuiți?
Ce vă motivează?
Cred că…
Cred că fratele meu are nevoie de mine.
Mă scuzați o clipă.
Frate, aș dori o clipă de singurătate.
Firește.
- Vai de mine! Ce e cu Francesca? - Voia o clipă de singurătate.
Ca și mine.
Și vreau să profit de ea ca să dansez cu superba mea soție.
Firește, vă rog!
Ne-a întrerupt.
Penelope!
- Ar trebui să te întorci la dans. - Oare?
Odată lipită de perete, e greu să te desprinzi.
Indiferent ce faci.
Măcar peretele nu mă întreabă ce mă motivează.
Nu ți-a plăcut să vorbești cu ei?
Mă așteptam la o conversație.
Nu mă așteptam să fiu inspectată
de parcă aș fi o insectă rară care se zvârcolește la microscop.
Nu-ți place să atragi atenția, nu?
Nu prea. Nu.
Poate asta te face rară.
Toate rudele tale sunt făcute să atragă atenția
într-un fel sau altul.
Și eu sunt altfel decât surorile mele.
Uneori e greu, nu-i așa?
Dar toate rudele mele sunt minunate.
Știu. Ai noroc cu asta.
Ai noroc și că atragi atenția.
Chiar dacă e dificil.
Unora dintre noi ni se dă foarte puțină atenție.
Dră Francesca…
Dansați?
Desigur, milord.
Chiar ar trebui să mergi la dans.
Odată lipită de perete, e greu să te desprinzi.
- Vă simțiți bine, dră Featherington? - Mă doare capul fiindcă e prea rece.
Vorbiți de înghețată sau de domnișoara cu acel rânjet binevoitor?
Nicio grijă!
Nu sunt străină de privirile necruțătoare. A ei nu m-a impresionat.
Sunteți Lord Debling, nu-i așa?
Și de ce am sentimentul că, la rândul dv., puteți fi necruțătoare, dacă vreți?
Eu?
Presupun că…
Nu.
Iertare, eu…
Ce umilitor! Ce neîndemânatică sunt!
- Vai, mii de scuze! - Doamne!
Se mai întâmplă și accidente.
Voi chema o slujnică să vă ajute.
Sunteți foarte amabil.
Dră Cowper…
Păcat că nu ai ales un material mai trainic.
Dacă nu ai fi luat unul atât de ieftin, nu s-ar fi rupt.
Pen, îmi pare tare rău.
Poate au fost câteva nopți.
Pen? Părea că a pățit ceva, nu?
Ce-ți pasă de fata Featherington? Povestește-ne despre nopțile alea!
Orice ți s-a întâmplat, ești mult mai distractiv sezonul ăsta.
Scuzați-mă o clipă!
Imediat. Trăsura pentru dra Featherington!
Vine!
- Pen! - Colin!
Ce cauți aici?
Iau o gură de aer.
De ce pleci așa de repede? Mai ales în rochia asta fermecătoare.
- Nu râde de mine, te rog! - Asta crezi?
Nu râd deloc. Culoarea îți stă foarte bine.
- Noapte bună! - N-ai nevoie de însoțitor?
- Sunt o fată bătrână. - Nu ești fată bătrână.
E al treilea sezon fără perspective.
Tu cum m-ai numi?
S-a întâmplat ceva, Pen? Între noi, adică.
Ca întotdeauna, ți-am scris astă-vară,
dar nu mi-ai răspuns, ca mulți alții.
Dacă vrei să mă faci să o spun cu voce tare,
îmi lipsești.
Îți lipsesc?
Îți lipsesc, dar nu m-ai curta, așa e?
Pen, eu…
Te-am auzit la balul mamei din sezonul trecut
spunându-le tuturor că nu m-ai curta niciodată.
- Ar trebui să vorbim în altă parte. - Ți-e rușine cu mine?
Firește că nu m-ai curta.
Chiar și cu altă garderobă, tot sunt de râsul tuturor.
Dar nu credeam că tocmai tu poți fi așa de crud.
DRAG CITITOR, CÂND VINE SCHIMBAREA
NECRUȚĂTOARE
REGINA
NU MĂ TEM DE SCHIMBARE
A ADOPTAT O NOUĂ PERSONALITATE
DOMNUL COLIN BRIDGERTON
Doamnă, aveți un vizitator.
Lady Featherington, mă bucur să vă cunosc.
Bună ziua, dle…
Walter Dundas, avocat.
Coroana m-a însărcinat
cu bunul mers al succesiunilor în familiile de vază.
Am înțeles.
Și cărui fapt îi datorăm vizita dv.?
Am aflat că vărul dv., Jack Featherington,
a fugit recent cu toată averea dv.
Da, domnule. Vărul meu, escrocul.
Un mincinos fără pereche.
Am în posesia mea un document semnat de el,
prin care lasă moșia unei fiice a dv. odată ce ea va avea un fiu.
Da, documentul.
Documentul e valabil.
Știți vorba cu ceasul stricat.
E o situație neobișnuită. Aveți vreo fiică însărcinată?
Sper să primesc această veste cât de curând.
Am înțeles.
Momentan, Coroana nu are cunoștință de existența altui moștenitor.
Ar fi o sarcină uriașă să trecem moșia dv. în posesia altei familii,
un cutremur pentru familia Featherington și societate
și, sincer, pentru mine.
Dar dacă aflu că acest document convenabil
este, de fapt, un fals, înainte ca o fiică a dv. să aibă un fiu,
cutremurul va fi necesar.
Atunci,
e un lucru bun că documentul nu e falsificat
și că fetele mele își adoră soții.
Într-adevăr.
Vă voi vizita din nou în curând.
Ce casă frumoasă!
La revedere!
Din fericire, nu am multe rivale sezonul ăsta.
În afară de Francesca, care a stârnit mult interes.
Dar am reușit să-i transmit lui Penelope un mesaj limpede, nu-i așa?
Cred că mesajul a ajuns la toată lumea.
Îl dezaprobi?
- Credeam că nu ne place Penelope. - Gestul tău a fost crud și inutil.
Adesea vorbești despre cât de greu îți e să-ți găsești un soț.
Dar nu crezi că ar putea fi mai ușor dacă ai fi mai puțin directă?
E foarte greu să-mi găsesc un soț.
A fost și mai greu să-mi găsesc o prietenă.
N-am avut multe de la debut.
Nu prietene adevărate.
În copilărie aveam,
dar sezonul ne îndepărtează una de alta
și ne învrăjbește.
Presupun că i-am căzut pradă… o dată
sau de două ori.
Sau de trei ori.
Dar ai dreptate.
Societatea nu încurajează relațiile afectuoase dintre noi.
Credeam că doar eu am observat.
Ți-am căutat prietenia în primul tău sezon.
Dar m-ai respins.
Nu te condamn.
N-am fost mereu bună.
Dar orice ți-ar fi făcut Penelope…
ai dreptate.
Nu merită nici atenția mea,
nici a ta.
Să ne gândim doar la noi! Suntem mult mai interesante.
Tind să-ți dau dreptate.
Te-ai întors.
Cum au fost întâlnirile?
Nu la fel de bune ca patul nostru.
Să ne întoarcem în el?
Trebuie să discutăm ceva mai întâi.
Mama ta.
Știu.
Face tot ce poate ca să amâne mutarea.
Voi vorbi cu ea azi.
Ce-ar fi să nu?
Îi place nespus să fie vicontesă,
iar eu am petrecut deja ani buni având grijă de Edwina și de casa Sharma.
Erai nespus de fericit când te aflai departe de treburile moșiei.
Ce-ar fi să ne punem pe primul loc
și să prelungim luna de miere?
Ești sigură?
Avem o viață întreagă să fim viconte și vicontesă.
Acum, singura sarcină care mă interesează e să facem un copil sau doi.
Las-o să mai stea!
Nu vreau să mai vorbesc
nicio clipă despre mama.
Draga mea…
Spune-mi, cum a fost aseară?
Ți-a plăcut primul bal?
A fost… satisfăcător.
Draga mea,
gândește-te la baluri ca la un duet!
Când cânți cu altcineva, există o anumită vulnerabilitate
care îmi închipui că te poate înfricoșa.
Dar merită,
când găsești persoana cu care
creezi o armonie neașteptată.
Nu mi-e frică de baluri, mamă.
Nici de a-mi găsi o pereche.
Căsnicia ta, a lui Daphne și a lui Anthony sunt de invidiat,
dar sunt și rarități.
Și nu sunt sigură că trebuie să simt
că mă topesc sau vreo armonie neașteptată, conform metaforei tale.
Dar măcar vei fi deschisă față de iubire, dacă îți iese în cale.
Da?
Vom vedea.
Doamnă!
Vă caută vicontesa.
Aveți un vizitator, dră.
Scuze de deranj!
Nu-i nimic.
Regret nespus vorbele mele dure de anul trecut.
- Mă doare să te văd supărată. - Atunci, nu trebuia să vii.
Nu mai sunt cel din sezonul trecut.
Și cu siguranță nu mi-e rușine cu tine. Dimpotrivă.
Te caut la fiecare adunare socială, fiindcă știu că mă înveselești
și mă faci să văd lumea în feluri neașteptate.
Ești deșteaptă, afectuoasă și…
sunt mândru că-mi ești prietenă bună.
A fost enervant…
să te văd revenind în societate cu atâta ușurință.
Pe când eu mă rog în fiecare an
să simt și eu la fel în sezonul matrimonial, dar nu reușesc.
Dacă un soț îți dorești, atunci… lasă-mă să te ajut.
Cum mă poți ajuta?
Am fost în 17 orașe vara asta
și am descoperit că farmecul poate fi învățat.
Nu poți sta cu mine la baluri, dându-mi sfaturi în șoaptă.
Nu va fi nevoie.
Te voi pregăti dinainte. Și vei prinde repede, sunt sigur.
Nu vreau nimic mai mult
decât să recâștig bunăvoința singurei persoane
care m-a făcut să mă simt cu adevărat apreciat.
Ce zici?
Chiar vrei să dăm mâna?
Poate că e neobișnuit, dar… suntem prieteni, nu?
Prieteni.
Ne vedem în curând!
E Whistledown?
Drag cititor,
uneori, schimbarea poate fi neașteptată,
nemiloasă și cutremurătoare.
Mai ales pentru cei nepregătiți.
Acestei autoare i se pare
că protipendada noastră știe să urmeze cursul schimbărilor,
fără îndoială.
Lord Kent.
Bun-venit în noua dv. casă!
Ații se agață neabătut de ceea ce știu deja.
În fruntea acestora e regina noastră,
care încă nu a ales un diamant.
Această autoare se întreabă dacă ezitarea Domniei Sale
e un semn de tărie sau de frică.
Dacă de frică e vorba,
mândria față de reușitele trecute nu-i va fi de folos,
fiindcă debutantele sunt gata să intre în joc sezonul acesta.
Mingea e în terenul vostru, Maiestate.
Se pare că Lady Whistledown se ține iar de jocuri.
Veți intra în joc, Maiestate?
Îmi plac jocurile…
mai ales fiindcă adesea câștig.
Văd că a sosit Cronica.
Nu vezi că o citeam? Ești nebună?
Te-ar interesa numărul de azi, Penelope.
A scris multe despre scumpa ta familie Bridgerton.
Despre Colin, de fapt.
Orice a spus despre el, se înșală.
Îndrăznesc să spun că și această autoare e gata să intre în joc.
Nu mă tem de schimbare. O întâmpin cu brațele deschise.
Pe de altă parte, alții se lasă prea mult duși de valul schimbării.
Bună ziua, soră!
Bună ziua, frate!
Unde ai fost?
Nicăieri. Ce citești?
Nimic.
Whistledown.
Te-a menționat.
Pe de altă parte, alții se lasă prea mult duși de valul schimbării,
ca de pildă dl Colin Bridgerton,
care pare să fi adoptat o personalitate complet nouă.
Dar întrebarea e
dacă acest nou personaj reflectă adevărata sa natură
sau doar un truc pentru a atrage atenția.
Poate nici chiar dl Bridgerton nu știe răspunsul.
Ce mai faci?
Nu-mi pasă ce scrie despre mine.
Dar a distrus-o pe dra Thompson, adică Lady Crane,
și era să te distrugă sezonul trecut.
N-o voi ierta niciodată.
Ai…
Ai idee cine ar putea fi?
Nu. Dar, crede-mă, dacă aflu vreodată,
eu o voi distruge pe ea.
Subtitrarea: Brândușa Popa